smcproject/ml-wiki-sentences huggingface dataset:
അതിനാൽ മാർപ്പാപ്പ പ്രഖ്യാപിച്ച ഒരു വർഷത്തെ അവധി പൂർത്തിയാകുന്നതിനു മുൻപ് സഭയിലെ തന്റെ നില മെച്ചപ്പെടുത്താതെ വഴിയില്ലെന്നു അദ്ദേഹം മനസ്സിലാക്കി.
അൽപസ് പർവതത്തിലെ സേനിസ് മലച്ചുരത്തിൽ എത്തിയതോടെ, ഹെൻറി മനസ്താപിയുടെ ചമയങ്ങൾ സ്വീകരിച്ചു.
താപസന്മാർ അണിയാറുള്ള രോമക്കുപ്പായം ധരിച്ച അദ്ദേഹം നഗ്നപാദനായിരുന്നെന്നും പറയപ്പെടുന്നു.
അദ്ദേഹത്തിന്റെ പരിജനങ്ങളിൽ ചിലരും ഈ രീതികൾ അനുകരിച്ചു.
ഈ സ്ഥിതിയിൽ, ജനുവരിയുടെ ശൈത്യത്തിൽ, ദീർഘവും വിഷമം പിടിച്ചതുമായ യാത്രയിൽ ആൽപ്സ് കടന്ന ഹെൻറി 1077 ജനുവരി 25-ന് കനോസയിലെ കോട്ടയുടെ വാതിൽക്കലെത്തി.
കോട്ടയിൽ കോട്ടവാതിൽക്കൽ, സമ്രാട്ടിന്റെ കാത്തുനിൽപ്പ് കനോസാ കോട്ടയ്ക്കുള്ളിൽ മറ്റിൽഡാ പ്രഭ്വിയുടേയും മാർപ്പാപ്പയുടേയും മുൻപിൽ സമ്രാട്ട്
കോട്ടവാതിൽക്കലെത്തിയ സമ്രാട്ടിന് പ്രവേശനം നിഷേധിക്കാൻ മാർപ്പാപ്പ ഉത്തരവിട്ടു.
മൂന്നു മുഴുവൻ ദിവസം ഹെൻറിക്ക് കോട്ടക്കു മുൻപിൽ കത്തിരിക്കേണ്ടി വന്നു.
ആ ദിവസങ്ങളിൽ പശ്ചാത്താപിയുടെ രോമക്കുപ്പായമണിഞ്ഞ് ഉപവസിക്കുകയായിരുന്നു അദ്ദേഹമെന്ന് പറയപ്പെടുന്നു.
കോട്ട സ്ഥിതി ചെയ്തിരുന്ന മലയുടെ അടിവാരത്തിലുള്ള ഗ്രാമത്തിലാണ് ഈ ദിവസങ്ങൾ ഹെൻറി ചെലവഴിച്ചതെന്നും ഊഹമുണ്ട്.
ജനുവരി 28-ആം തിയതി കോട്ടവാതിൽ തുറക്കുകയും ഹെൻറിയ്ക്ക് പ്രവേശനം ലഭിക്കുകയും ചെയ്തു.
സമ്രാട്ട് മാർപ്പാപ്പയ്ക്കു മുൻപിൽ മുട്ടുമുത്തി മാപ്പു ചോദിച്ചതായി സമകാലീന രേഖകൾ പറയുന്നു.
ഹെൻറിക്കു മാപ്പു നൽകിയ മാർപ്പാപ്പ അദ്ദേഹത്തെ സഭയിൽ തിരികെ സ്വീകരിച്ചു.
ഇതേക്കുറിച്ച് മാർപ്പാപ്പ പിന്നീട്, തന്നെ പിന്തുണച്ച ജർമ്മൻ പ്രഭുക്കന്മാർക്ക് ഇങ്ങനെ എഴുതി:- “ ഹെൻറി ഒരു ചെറിയ കൂട്ടം ആളുകൾക്കൊപ്പം കനോസായിൽ എത്തി. ചെരിപ്പിടാതെ കീറിപ്പറിഞ്ഞ രോമക്കുപ്പായം മാത്രം ധരിച്ച് കോട്ടവാതിൽക്കൽ ഭയപ്പെട്ടു നിന്ന അയാൾ നമ്മോട് മാപ്പും പാപപ്പൊറുതിയും യാചിച്ചു.  ഇത് മൂന്നു ദിവസം തുടർന്നപ്പോൾ നമുക്കു ചുറ്റുമുള്ളവർക്ക് ദയതോന്നി അവർ നമ്മോട് കണ്ണീരോടെ അവനു വേണ്ടി യാചിച്ചു.  ഒടുവിൽ നാം അവനെ സഭാഭ്രഷ്ട് നീക്കി, പരിശുദ്ധ സഭാമാതാവിന്റെ വക്ഷസ്സിൽ വീണ്ടും സ്വീകരിച്ചു. ”
ആ സായാഹ്നത്തിൽ മാർപ്പാപ്പയും, ഹെൻറിയും മറ്റിൽഡയും, കോട്ടയ്ക്കുള്ളിലെ വിശുദ്ധ നിക്കോളാസിന്റെ ഭദ്രാസനപ്പള്ളിയിൽ വിശുദ്ധകുർബ്ബാനയിൽ ഒത്തുചേർന്നത് ഹെൻറിയുടെ സഭാഭ്രഷ്ട് അവസാനിച്ചതിന്റെ സൂചനയായിരുന്നു.
കനോസക്കു ശേഷം
കനോസയിൽ മാർപ്പാപ്പായ്ക്കും സമ്രാട്ടിനും ഇടയിലുണ്ടായ രഞ്ജിപ്പ് ഏറെക്കാലം നിലനിന്നില്ല.
താമസിയാതെ ഹെൻറിയുടെ ജർമ്മനിയിലെ ശത്രുക്കൾ അദ്ദേഹത്തിനെതിരെ തിരിയുകയും മറ്റൊരു സമ്രാട്ടിനെ തെരഞ്ഞെടുക്കുകയും ചെയ്തതോടെ പഴയ സംഭവങ്ങളുടെ ആവർത്തനം അരങ്ങേറി.
1080-ൽ, ജർമ്മനിയിലെ ആഭ്യന്തരകലഹത്തിൽ പൂർണ്ണമനസ്സോടെയല്ലെങ്കിലും, മാർപ്പാപ്പ ഹെൻറി-വിരുദ്ധപക്ഷം ചേർന്നു.
അദ്ദേഹം ഹെൻറിയെ രണ്ടാമതും സ്ഥാനഭ്രഷ്ടനായി പ്രഖ്യാപിച്ചു.
അതോടെ ഹെൻറി വീണ്ടും ഒരു ജർമ്മൻ സൂനഹദോസ് വിളിച്ചു കൂട്ടി മാർപ്പാപ്പായെ സ്ഥാനഭ്രഷ്ടനാക്കി.
തുടർന്ന് സമ്രാട്ട് റോം ആക്രമിച്ചപ്പോൾ മാർപ്പാപ്പ അവിടത്തെ സാൻ അഞ്ചെലോ കോട്ടയിലെ അഭയം തേടി.
ഹെൻറിപക്ഷം, ക്ലെമന്റ് മൂന്നാമൻ എന്ന പേരിൽ ഒരു വിരുദ്ധമാർപ്പാപ്പായെ (anti-Pope) തെരഞ്ഞെടുത്തു.
വിരുദ്ധ-മാർപ്പാപ്പ ഹെൻറിയെ റോമാസമ്രാട്ടായി വീണ്ടും അഭിക്ഷേകം ചെയ്തു.
1084-ൽ തെക്കു നിന്ന് മാർപ്പാപ്പായെ സഹായിക്കാനെത്തിയ നോർമൻ സൈന്യമാകട്ടെ റോം കൊള്ളയടിച്ച ശേഷം ഗ്രിഗോരിയോസ് ഏഴാമനെ തെക്കുപടിഞ്ഞാറൻ ഇറ്റലിയിലെ സലേണോയിലേക്കു കൊണ്ടുപോയി.
അവിടെ പരാജയത്തിന്റേയും പ്രവാസത്തിന്റേയും വേദനയിൽ മാർപ്പാപ്പ അടുത്ത വർഷം (1085-ൽ) 62-ആമത്തെ വയസ്സിൽ മരിച്ചു.
"നന്മയെ സ്നേഹിക്കുകയും അനീതിയെ വെറുക്കുകയും ചെയ്തതിനാൽ എനിക്ക് പ്രവാസത്തിൽ മരിക്കേണ്ടി വരുന്നു" എന്ന് അദ്ദേഹം അവസാനകാലത്ത് വിലപിച്ചു.
ചരിത്രപ്രസക്തി "കനോസയിലേക്കു പോവില്ല" ഓട്ടോ വോൺ ബിസ്മാർക്ക്
ജർമ്മനിയുടേയും യൂറോപ്പിന്റേയും ചരിത്രത്തിൽ കനോസായാത്രയുടെ അർത്ഥവും പ്രസക്തിയും അതിന്റെ ത്വരിതഫലങ്ങളെ അതിലംഘിച്ചു നിൽക്കുന്നു.
പതിനാറാം നൂറ്റാണ്ടിൽ പ്രൊട്ടസ്റ്റന്റ് നവീകർത്താക്കൾ ഹെൻറി നാലാമനെ, മാർപ്പാപ്പാമാരുടെ അമിതാധികാരത്തോടുള്ള എതിർപ്പിന്റേയും, ജർമ്മനിയുടെ ദേശീയാഭിലാഷങ്ങളുടേയും പ്രതീകമായി ഉയർത്തിക്കാട്ടി.
ജർമ്മനിയിൽ ലൂഥർ അനുയായികൾ ഹെൻറിയെ ആദ്യത്തെ പ്രൊട്ടസ്റ്റന്റായി കരുതി.
അവർക്ക് അദ്ദേഹം, അനീതിയിലും അടിച്ചമർത്തലിലും ഉറച്ചതായി കരുതപ്പെട്ട സഭാനേതൃത്വത്തിനെതിരായുള്ള പ്രതിരോധത്തിൽ അനുകരിക്കാവുന്ന മാതൃകയായി.
പിൽക്കാലത്തെ ജർമ്മൻ ചരിത്രത്തിൽ കനോസായാത്രയിലെ സംഭവങ്ങൾക്ക് കുറേക്കൂടി മതേതരമായ അർത്ഥം കൈവന്നു: റോമൻ കത്തോലിക്കാ സഭ ഉൾപ്പെടെ ഏതൊരു ബാഹ്യശക്തിയുടേയും മേൽക്കോയ്മയെ ചെറുക്കാനുള്ള ജർമ്മൻ ദേശീയതയുടെ ദൃഢനിശ്ചയത്തിന്റെ ഓർമ്മയാണ് അപ്പോൾ 'കനോസാ' കൊണ്ടുവന്നത്.
പത്തൊൻപതാം നൂറ്റാണ്ടിൽ റോമൻ കത്തോലിക്കാസഭയുമായുണ്ടായ ' കുൾത്തൂർകംഫ് ' ( Kulturkampf) വിവാദത്തിനിടെ ജർമ്മൻ ചൻസലർ ബിസ്മാർക്ക് , "നാം ശരീരം കൊണ്ടോ ആത്മാവു കൊണ്ടോ കനോസയിലേക്കു പോവില്ല" എന്നു പറഞ്ഞത് , ഇത്തരം നിശ്ചയത്തെയാണ് സൂചിപ്പിച്ചത്.
ജർമ്മനി അതിന്റെ രാഷ്ട്രീയ-മത-സാംസ്കാരിക നയങ്ങൾ, ബാഹ്യ ഇടപെടൽ കൂടാതെ സ്വയം രൂപപ്പെടുത്തുമെന്നാണ് ബിസ്മാർക്ക് അർത്ഥമാക്കിയത്.
ഇതിനു നേർവിപരീതമായി, പാശ്ചാത്യറോമാസാമ്രാജ്യത്തിന്റെ പതനത്തിനു ശേഷം നിലവിൽ വന്ന ജർമ്മൻ മേധാവിത്വത്തിനെതിരെ, ഇറ്റാലിയൻ ദേശീയതയുടെ ആദ്യവിജയമായിരുന്നു കനോസയിലെ ഹെൻറിയുടെ കീഴടങ്ങൾ എന്നു കരുതുന്നവരുമുണ്ട്.
ഇറ്റാലിയൻ ചിന്തകനായ ബെനഡിറ്റോ ക്രോസ്(1866–1952) ഈ പക്ഷക്കാരനായിരുന്നു.
അദ്ദേഹത്തിന്റെ അഭിപ്രായത്തിൽ ഇറ്റലിയിൽ നിന്നുള്ള വിശുദ്ധറോമാസാമ്രാജ്യത്തിന്റെ പിൻവാങ്ങലിന്റെ ആദ്യഘട്ടം സൂചിപ്പിച്ച കനോസ, ഇറ്റാലിയൻ നവോത്ഥാനത്തിനു തുടക്കമിട്ടു.
അതിന്റെ പൂർത്തിയിൽ 15-ആം നൂറ്റാണ്ടോടെ, വടക്കൻ ഇറ്റലിയുടെ മേലുള്ള ജർമ്മനിയുടെ ആധിപത്യം പൂർണ്ണമായി അവസാനിച്ചു.
൧ റോമിൽ താൻ വിളിച്ചു ചേർത്ത സൂനഹദോസിൽ ആയിരിക്കെയാണ് വേംസിൽ ഹെൻറി വിളിച്ചുകൂട്ടിയ സൂനഹദോസിന്റെ തീരുമാനത്തിന്റെ അറിയിപ്പ് ഒരു സന്ദേശവാഹകൻ മുഖേന മാർപ്പാപ്പയ്ക്ക് കിട്ടിയത്.
ഗ്രിഗോരിയോസ്, മാർപ്പാപ്പാ സ്ഥാനത്തെത്തിയത് അവിഹിതമാർഗ്ഗങ്ങൾ ഉപയോഗിച്ചാണെന്നു സൂചിപ്പിക്കുന്ന ഒരു മേൽക്കുറിപ്പ് സന്ദേശത്തിൽ ഹെൻറി എഴുതിച്ചേർത്തിരുന്നു.
"അട്ടിമറി വഴിയല്ലാതെ, ദൈവനിശ്ചയത്താൽ രാജാവായ ഹെൻറി, മാർപ്പാപ്പയല്ലാതെ കപടസന്യാസി മാത്രമായിരിക്കുന്ന ഹിൽഡെബ്രാൻഡിന്" എന്നായിരുന്നു കുറിപ്പ്.
സൂനഹദോസിൽ പങ്കെടുത്തിരുന്ന മെത്രാന്മാർ സന്ദേശവാഹകനെ കൊല്ലാൻ ആഗ്രഹിച്ചെങ്കിലും മാർപ്പാപ്പ അത് അനുവദിച്ചില്ല.
അവലംബം ↑ ബെർട്രാൻഡ് റസ്സൽ , പാശ്ചാത്യ തത്ത്വചിന്തയുടെ ചരിത്രം (പുറങ്ങൾ 415-16) ↑ John A Hutchison, Paths of Faith (പുറം 507) ↑ "നാം കനോസയിലേക്കു പോവില്ല എന്നു പറഞ്ഞ ബിസ്മാർക്ക് അദ്ദേഹത്തിന്റെ ചരിത്രബോധം പ്രകടമാക്കി": ബെർട്രാൻഡ് റസ്സൽ , പാശ്ചാത്യ തത്ത്വചിന്തയുടെ ചരിത്രം (പുറം 720) 1 2 3 4 വിൽ ഡുറാന്റ് , സംസ്കാരത്തിന്റെ കഥ നാലാം ഭാഗം(പുറങ്ങൾ 545-551) ↑ ↑ A History of Christianity by Kenneth Scott Latourette (പുറം 473) ↑ കത്തോലിക്കാവിജ്ഞാനകോശം Kulturkampf
കന്ദരിയമഹാദേവക്ഷേത്രം, ഖജുരാഹോ ഇംഗ്ലീഷ് വിലാസം https://ml.wikipedia.org/wiki/Kandariya_Mahadeva_Temple
മദ്ധ്യപ്രദേശിലെ ഖജുരാഹോയിലെ ഒരു ക്ഷേത്രമാണ്‌ കന്ദരിയമഹാദേവക്ഷേത്രം ( ദേവനാഗരി :कंदरिया महादेव, IAST:Kandariyā Mahādeva).
മദ്ധ്യകാലക്ഷേത്രങ്ങളിൽ ഏറ്റവും വലുതും, അലംകൃതവുമായ ക്ഷേത്രമാണ്‌ ഇത്.
999-ൽ ചന്ദേല രജപുത്രരാജവംശത്തിലെ ധൻ‌ഗദേവരാജാവാണ്‌ ഈ ശിവക്ഷേത്രം പണി കഴിപ്പിച്ചത് .
ഖജുരാഹോ ചന്ദേലരജപുത്രരുടെ മതപരമായ തലസ്ഥാനമായിരുന്നു.
ഇന്ന് ധാരാളം സഞ്ചാരികളെ ആകർഷിക്കുന്ന ഒരു കേന്ദ്രവുമാണ്‌.
ക്ഷേത്രത്തിന്റെ പ്രധാനശിഖരം 31 മീറ്റർ ഉയരത്തിൽ നിൽക്കുന്നു.
ഇത് ശിവന്റെ മഹാമേരുവിന്റെ പ്രധിനിധാനം ചെയ്യുന്നു.
പ്രധാനശിഖരത്തെച്ചുറ്റി 84 ചെറിയ ശിഖരങ്ങളും ക്ഷേത്രത്തിനുണ്ട്.
അലംകൃതമായ ഒരു കവാടം, തുടർന്ന് ഒരു പ്രവേശനമണ്ഡപം, അതിനുശേഷം മഹാമണ്ഡപം എന്നറിയപ്പെടുന്ന വിശാലമായ അറയും, ഏറ്റവും ഒടുവിൽ ഗർഭഗൃഹം എന്നറിയപ്പെടുന്ന അറയും ഉൾപ്പെട്ടതാണ്‌ ക്ഷേത്രത്തിന്റെ അന്തർഭാഗം.
മഹാമണ്ഡപത്തിൽ നൃത്തവും മറ്റും അവതരിപ്പിക്കപ്പെട്ടിരുന്നു .
മഹാമണ്ഡപം കഴിഞ്ഞുള്ള ഗർഭഗൃഹത്തിലാണ്‌ മാർബിളിലുള്ള ശിവലിംഗപ്രതിഷ്ട.
രജപുത്രരുടെ കാലത്ത് രാജാവിനും രാജാവിന്റെ അടുത്ത ബന്ധുക്കൾക്കും, പൂജാരികൾക്കും മാത്രമേ ഗർഭഗൃഹത്തിൽ പ്രവേശനം അനുവദിക്കപ്പെട്ടിരുന്നുള്ളൂ.
ഖജുരാഹോ ക്ഷേത്രസമുച്ചയത്തിലെ രാജകീഴക്ഷേത്രങ്ങളിൽ സാധാരണക്കാർക്ക് പ്രവേശനം അനുവദിച്ചിരുന്നില്ല.
സം‌രക്ഷണം
ആർക്കിയോളജിക്കൽ സർ‌വേ ഓഫ് ഇന്ത്യയുടെ സം‌രക്ഷണത്തിലുള്ള ക്ഷേത്രം, യുനെസ്കോയുടെ ലോകപൈതൃകകേന്ദ്രങ്ങളിൽ ഒന്നാണ്‌.
കൂടുതൽ അറിവിന്‌ ഖജുരാഹോ അവലംബം 1 2 Social Science, Our Pasts-II, NCERT Text Book in History for Class VII, Chapter 5, Rulers and Buildings, Page 62, ISBN 81 7450 724
ഹിന്ദു ക്ഷേത്രങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കന്ദർപ് തുൾജശങ്കർ ധോളാകിയ
ഒരു ഇന്ത്യൻ ഓർത്തോപെഡിക് സർജനും ഇന്ത്യയിൽ ജോയിന്റ് മാറ്റിവയ്ക്കൽ ശസ്ത്രക്രിയയുടെ തുടക്കക്കാരിൽ ഒരാളുമായിരുന്നു കന്ദർപ് തുൾജശങ്കർ ധോളാകിയ.
1920 ഓഗസ്റ്റ് 12 ന് ഗുജറാത്ത് രാജ്കോട്ടിൽ ജനിച്ച ധോളാകിയ ഇന്ത്യൻ ഓർത്തോപെഡിക് അസോസിയേഷന്റെയും അസോസിയേഷൻ ഓഫ് സർജൻസ് ഓഫ് ഇന്ത്യയുടെയും പ്രസിഡന്റായിരുന്നു.
ഇന്ത്യ സർക്കാർ അദ്ദേഹത്തിന് നാലാമത്തെ ഉയർന്ന ഇന്ത്യൻ സിവിലിയൻ പുരസ്കാരമായ പത്മശ്രീ 1973 ൽ നൽകി.
2004 ജൂൺ 17 ന് 83 ആം വയസ്സിൽ അദ്ദേഹം അന്തരിച്ചു, ഭാര്യ സരോജ്.
കനോലി പ്ലോട്ട് ഇംഗ്ലീഷ് വിലാസം https://ml.wikipedia.org/wiki/Cannoli_Plot കനോലി പ്ലോട്ടിലേക്കുള്ള കടത്തു ജങ്കാർ
മലപ്പുറം ജില്ലയിലെ നിലമ്പൂരിൽ സ്ഥിതിചെയ്യുന്ന ലോകത്തിലെ ഏറ്റവും ആദ്യത്തെ മനുഷ്യനിർമ്മിത തേക്കുതോട്ടമാണ് കനോലി പ്ലോട്ട് എന്ന പേരിലുള്ള നിലമ്പൂർ തേക്ക്തോട്ടം.
ലോക പൈതൃക പട്ടികയിൽ ഇടം നേടിയ ഈ തോട്ടത്തിനു 5.675 ഏക്കർ വിസ്തൃതിയുണ്ട്.
ബ്രിട്ടീഷ് ഭരണകാലത്ത് തേക്ക് തടിയുടെ ക്ഷാമം പരിഹരിക്കുന്നതിനായി അന്നത്തെ കലക്ടർ എച്ച്.വി കനോലിയുടെ നിർദ്ദേശപ്രകാരം ഫോറസ്റ്റ് കൺസർവേറ്ററായിരുന്ന ചാത്തുമേനോൻ 1846-ലാണ് ഈ തേക്ക് തോട്ടം നട്ടുപിടിപ്പിച്ചത്.
ഈ തോട്ടം നിർമ്മിക്കാൻ ഡോക്ടർ റെഗ്‌സ് ബർഗ്ഗിന്റെയും സഹായം ഉണ്ടായിരുന്നു.
അവലംബം ഇതും കാണുക നിലമ്പൂർ തേക്ക് മ്യൂസിയം
കന്ദഹാർ ഇംഗ്ലീഷ് വിലാസം https://ml.wikipedia.org/wiki/Kandahar
അഫ്ഗാനിസ്താനിലെ രണ്ടാമത്തെ വലിയ നഗരമാണ്‌ കന്ദഹാർ ( പഷ്തു : کندهار or قندهار) അഥവാ ഖന്ദഹാർ .
2006-ലെ കണക്കനുസരിച്ച് ഇവിടത്തെ ജനസംഖ്യ 324,800 ആണ്‌.
കന്ദഹാർ പ്രവിശ്യയുടെ ആസ്ഥാനമായ ഈ നഗരം, രാജ്യത്തിന്റെ തെക്കുഭാഗത്ത് സമുദ്രനിരപ്പിൽ നിന്ന് ഏതാണ്ട് 1005 മീറ്റർ ഉയരത്തിൽ കിടക്കുന്നു.
അർഘന്ദാബ് നദി , നഗരത്തിനടുത്തുകൂടെ ഒഴുകുന്നു.
കന്ദഹാറിന്‌ വടക്കുവശം മദ്ധ്യ അഫ്ഗാനിസ്താനിലെ മലകളും തെക്കുവശം കഠിനമായ മരുഭൂമിയുമാണ്‌.
അതുകൊണ്ട് പടിഞ്ഞാറുനിന്ന് കിഴക്കോട്ടുള്ള യാത്രക്കാർക്ക് ഒഴിച്ചുകൂടാനാകാത്ത ഒരു പാതയാണ്‌ കന്ദഹാർ മരുപ്പച്ച.
തർനാകും അർഘസ്ഥാനുമടക്കമുള്ള വിവിധ നദികൾ വടക്കുകിഴക്കും കിഴക്കും ഭാഗങ്ങളിൽ നിന്ന് കന്ദഹാറിലൂടെ ഒഴുകി അർഘന്ദാബ് നദിയിൽ ചെന്നു ചേരുന്നു.
ഇങ്ങനെ ആവശ്യത്തിന്‌ ജലലഭ്യതയും തന്ത്രപ്രധാനമായ സ്ഥാനവും കന്ദഹാറിനെ അഫ്ഗാനിസ്താനിലെ പ്രധാനപ്പെട്ട കേന്ദ്രമാക്കി മാറ്റി.
‌.
ഇക്കാരണങ്ങൾ കൊണ്ടു തന്നെ നിരവധി യുദ്ധങ്ങൾ ഈ പ്രദേശത്തിന്റെ നിയന്ത്രണം കൈയാളുന്നതിനായി നടന്നിട്ടുണ്ട്.
1748-ൽ ദുറാനി സാമ്രാജ്യത്തിന്റെ സ്ഥാപകനായ അഹ്മദ് ഷാ ദുറാനി കന്ദഹാറിനെ അഫ്ഗാനിസ്ഥാന്റെ തലസ്ഥാനമാക്കിയിരുന്നു.
വളരെ ചരിത്രപ്രാധാന്യമുള്ള ഒരു പ്രദേശം കൂടിയാണ് കന്ദഹാർ പുരാതനമായ മനുഷ്യചരിത്രത്തിന്റെ അവശിഷ്ടങ്ങൾ ലഭിച്ചിട്ടുള്ള മുണ്ടിഗാക് കന്ദഹാറിനടുത്തായി സ്ഥിതി ചെയ്യുന്നു .
കന്ദഹാർ നഗരത്തിന്‌ മൂന്നര കിലോമീറ്റർ പടിഞ്ഞാറു മാറി ശഹർ ഇ കുഹ്ന എന്നും സുർ ശഹർ എന്നും അറിയപ്പെടുന്ന പുരാതന കന്ദഹാർ നഗരത്തിന്റെ അവശിഷ്ടങ്ങൾ കണ്ടെടുത്തിട്ടുണ്ട്.
ഇന്നത്തെ കന്ദഹാർ ഉൾപ്പെടുന്ന പ്രദേശം അക്കാമെനിഡ് കാലത്ത് അറാകോസിയ എന്ന പ്രവിശ്യയായിരുന്നു.
1974-78 കാലത്ത് ഇവിടെ നടത്തിയ പുരാവസ്തുഖനനത്തിൽ ഇവിടത്തെ ജനവാസം അക്കാമെനിഡ് കാലത്തേയോ അതിനു മുൻപുള്ളതോ ആണെന്നു കണക്കാക്കപ്പെട്ടിട്ടുണ്ട് ‌.
അലക്സാണ്ടറുടെ ഒരു പ്രധാനപ്പെട്ട സൈനികത്താവളമായിരുന്ന അറാകോസിയ, ചന്ദ്രഗുപ്തമൗര്യന്റെ കാലത്ത് സെല്യൂക്കസുമായുള്ള ഉടമ്പടിയിലൂടെ മൗര്യസാമ്രാജ്യത്തിന്റെ ഭാഗമായി ‌.
അറാകോസിയ ഒരു കാലത്ത് വെളുത്ത ഇന്ത്യ എന്നും അറിയപ്പെട്ടിരുന്നു .
അശോകന്റെ ശിലാശാസനങ്ങൾ കന്ദഹാറിൽ നിന്നും കണ്ടെടുത്തിട്ടുണ്ട്.
എന്നാൽ ജലാലാബാദിൽ നിന്നും ലാഘ്മാൻ താഴ്വരയിൽ നിന്നും ലഭിച്ചിട്ടുള്ള ശാസനങ്ങളിൽ നിന്നും വ്യത്യസ്തമായി ഇവിടെ നിന്ന് കിട്ടിയിട്ടുള്ള ശാസനങ്ങളിൽ ഗ്രീക്കിലും അരമായയിലും എഴുതിയിട്ടുള്ള ദ്വിഭാഷാശാസനങ്ങളാണ്‌.
(മറ്റിടങ്ങളിൽ പ്രാകൃതവും അരമായയുമാണ്‌‌).
ഇതിൽ നിന്നും പുരാതന അറാകോസിയയിൽ മൗര്യകാലത്ത് ഗ്രീക്ക് വ്യാപകമായി ഉപയോഗിക്കപ്പെട്ടിരുന്നു എന്നു മനസ്സിലാക്കാം .
ആധുനികകാലത്ത് പഷ്തൂണുകളുടെ ഉയർച്ചയോടെ കന്ദഹാർ നഗരത്തിന്റെ പ്രാധാന്യം വീണ്ടും വർദ്ധിച്ചു.
പഷ്തൂണുകളുടെ പ്രമുഖ സാമ്രാജ്യങ്ങളായിരുന്ന ഹോതകികളും ദുറാനികളും കന്ദഹാറിനെ തലസ്ഥാനമാക്കി ഭരണം നടത്തിയിരുന്നു.
വാണിജ്യം
ചെമ്മരിയാട് , കമ്പിളി , പരുത്തി , പട്ട് , ഭക്ഷ്യധാന്യങ്ങൾ, പഴുത്തതും ഉണങ്ങിയതുമായ പഴങ്ങൾ, പുകയില തുടങ്ങിയവയുടെ പ്രധാനപ്പെട്ട വാണിജ്യകേന്ദ്രമാണ്‌ കന്ദഹാർ.
മാതളനാരങ്ങ , മുന്തിരി എന്നിവ പോലുള്ള മികച്ചയിനം പഴങ്ങൾക്ക് പേരുകേട്ടതാണ്‌ ഈ മേഖല.
ഈ പഴങ്ങൾ സംസ്കരിക്കുന്നതിനുള്ള സംസ്കരണശാലകൾ നഗരത്തിലുണ്ട്.
ഗതാഗതം കന്ദഹാർ അന്താരാഷ്ട്ര വിമാനതാവളത്തിൽ ഒരു കം എയർ പാസഞ്ചർ വിമാനം
കന്ദഹാറിൽ ഒരു അന്താരാഷ്ട്രവിമാനത്താവളമുണ്ട്.
പടിഞ്ഞാറ് ഫറാ , ഹെറാത് , വടക്കുകിഴക്ക് ഘാസ്നി , കാബൂൾ , വടക്ക് തരിൻ കൗത് , തെക്ക് പാകിസ്താനിലെ ക്വെത്ത തുടങ്ങിയ നഗരങ്ങളുമായി ബന്ധിപ്പിക്കുന്ന വിപുലമായ റോഡുകളും ഈ നഗരത്തിനുണ്ട്.
കാലാവസ്ഥ കന്ദഹാർ (1964–1983) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 12.2 (54) 14.8 (58.6) 21.6 (70.9) 28.1 (82.6) 34.1 (93.4) 39.1 (102.4) 40.2 (104.4) 38.2 (100.8) 34.0 (93.2) 27.5 (81.5) 21.0 (69.8) 15.4 (59.7) 27.2 (81) ശരാശരി താഴ്ന്ന °C (°F) 0.0 (32) 2.4 (36.3) 7.1 (44.8) 12.3 (54.1) 15.8 (60.4) 19.5 (67.1) 22.5 (72.5) 20.0 (68) 13.5 (56.3) 8.5 (47.3) 3.3 (37.9) 1.0 (33.8) 10.5 (50.9) മഴ/മഞ്ഞ് mm (inches) 54.0 (2.126) 42.0 (1.654) 41.1 (1.618) 18.7 (0.736) 2.2 (0.087) 0 (0) 2.3 (0.091) 1.0 (0.039) 0 (0) 2.3 (0.091) 7.0 (0.276) 20.0 (0.787) 190.6 (7.505) ശരാ.
മഴ/മഞ്ഞു ദിവസങ്ങൾ 6 6 6 4 1 0 0 0 0 1 2 3 29 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 198.4 183.6 235.6 255.0 347.2 369.0 341.0 337.9 324.0 306.9 264.0 217.0 3,379.6 ഉറവിടം: HKO
അഫ്ഗാനിസ്ഥാന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കന്ധരാസനം ഇംഗ്ലീഷ് വിലാസം https://ml.wikipedia.org/wiki/Kandharasana
ഇംഗ്ലീഷിൽ Shoulder pose എന്നു പയുന്നു, മലർന്നു  കിടക്കുക കാലുകൾ മടക്കി പൃഷ്ഠത്തോട് ചേർത്ത്  കുത്തി നിർത്തുക.
കാൽ പാദങ്ങൾ പതിച്ചുവയ്ക്കുക.
ശ്വാസം എടുത്തുകൊണ്ട് അരക്കെട്ടും നെഞ്ചും ഉയർത്തു ക, നട്ടെല്ലും മുകളിലേക്ക് വളയ്ക്കണം.
താടി നെഞ്ചിനോട് ചേർന്നിരിക്കാൻ ശ്രമിക്കണം.
കുറച്ചുനേരം അങ്ങനെ നിൽക്കുക.
ശ്വാസം വിട്ടുകൊണ്ട് പഴയ സ്ഥിതിയിലേക്ക് വരിക.
അവലംബം Asana Pranayama Mudra Bandha  -Swami Satyananda Saraswati Light on Yoaga - B.K.S.  Iiyenkarngar The path to holistic health – B.K.S.  Iiyenkarngar, DK books യോഗപാഠാവലി- യോഗാചാര്യ ഗോവിന്ദൻ നായർ, ഡീ.
സി. ബുക്സ്
കന്ധമാൽ കലാപം ഇംഗ്ലീഷ് വിലാസം https://ml.wikipedia.org/wiki/Kandhamal_Riots
ഒഡീഷയിൽ ക്രിസ്ത്യൻ ന്യൂനപക്ഷ സമൂഹത്തിനു നേരെ 2008ൽ ഉണ്ടായ സംഘടിതമായ കലാപമാണ് കന്ധമാൽ കലാപം.
സംസ്ഥാന സർക്കാർ നിയോഗിച്ച ജുഡീഷ്യൽ കമ്മീഷന്റെ കണക്ക് പ്രകാരം 38 പേർ ഈ കലാപത്തിൽ കൊല്ലപ്പെട്ടു.
20000ഓളം വീടുകളും 80ഓളം ആരാധനാലയങ്ങളും തീവച്ച് നശിപ്പിക്കപ്പെട്ടതായും 10000ഓളം കുടുംബങ്ങൾ ഭവനരഹിതരായതായും കരുതുന്നു.
ബി.ജെ.പിയും വിശ്വ ഹിന്ദു പരിഷത്തുമാണ്(വി.എച്ച്.പി) ഈ അക്രമണങ്ങൾക്ക് പിന്നിലെന്ന് പറയപ്പെടുന്നു.
ബി.ജെ.പിയുടെ എം.എൽ.എ ആയിരുന്ന മനോജ് പ്രധാൻ കലാപത്തിനു നേതൃ ത്വം കൊടുത്തവരിൽ ഒരാളാണ്.
ക്രിസ്ത്യൻ ആരാധനാലയങ്ങളും വീടുകളും വ്യാപകമായി ആക്രമിക്കപ്പെട്ടു.
ലക്ഷ്മണാനന്ദ സരസ്വതി എന്ന ഹിന്ദു സംന്യാസിയുടെ കൊലപാതകമാണ് കലാപത്തിനുള്ള പ്രകോപനമായി പറയപ്പെടുന്നത്.
എന്നാൽ‌ ഈ കൊലപാതകത്തിന്റെ ഉത്തരവാദിത്തം പിന്നീട് മാവോയിസ്റ്റുകൾ ഏറ്റെടുത്തു.
കന്ധമാലിലെ ഗോത്രസമൂഹത്തിനകത്ത് മാവോയിസ്റ്റുകൾക്കുള്ള സ്വാധീനം മതപരിവർത്തിത ക്രൈസ്തവർക്കുമേൽ ആരോപിച്ചാണ് ഹിന്ദുത്വ തീവ്രവാദികൾ ഇക്കൂട്ടർക്കു നേരേ‌ സംഘടിതമായ ആക്രമണം അഴിച്ചുവിട്ടത്.
സ്വാമി ലക്ഷ്മണാനന്ദയുടെ കൊലപാതകം
2008 ഓഗസ്റ്റ് 23 ന് കന്ധമാലിൽ വെച്ച് സ്വാമി ലക്ഷ്മണാനന്ദ സരസ്വതിയും അദ്ദേഹത്തിന്റെ നാലു ശിഷ്യരും കൊല്ലപ്പെട്ടു.
മുപ്പതോളം വരുന്ന തോക്കുധാരികൾ സ്വാമിയുടേയും, ശിഷ്യരുടേയും നേരെ നിറയൊഴിക്കുകയായിരുന്നു.
അക്രമപരിസരത്തു നിന്നും ലഭിച്ച ലഘുലേഖകളും, ആക്രമണരീതിയും, കുറ്റവാളികൾ മാവോയിസ്റ്റുകളാണെന്നുള്ള അനുമാനത്തിലേക്ക് അന്വേഷണ ഉദ്യോഗസ്ഥരെ എത്തിച്ചേർന്നു.
സംഭവത്തെക്കുറിച്ചന്വേഷിക്കാൻ സർക്കാർ പ്രത്യേക അന്വേഷണ കമ്മീഷനെ നിയമിച്ചു.
പ്രദേഷ് കുമാർ ദാസ്, വിക്രം ദിഗൽ, വികാസ് ദിഗൽ എന്നിവരെ പോലീസ് അറസ്റ്റു ചെയ്തു, 28 ഓളം പേർ വരുന്ന കൊലപാതക സംഘത്തിൽ തങ്ങളും ഉണ്ടായിരുന്നു എന്ന് അവർ അന്വേഷണ ഉദ്യോഗസ്ഥരോട് കുറ്റസമ്മതം നടത്തി.
അക്രമം
2008 ആഗസ്റ്റ് 25ആം തീയതി വി.എച്ച്.പിയും ബജ്റംഗ്​ദളും ചേർന്ന് സംസ്ഥാനവ്യാപകമായി ഹർത്താലിനു ആഹ്വാനം ചെയ്തിരുന്നു.
ഇതേ ദിവസം ബർഗാർഹ് ജില്ലയിലെ ഒരു ക്രൈസ്തവ അനാഥാലയം ആക്രമിക്കപ്പെട്ടു.
ഇതോടുകൂടിയാണ് കലാപത്തിനു തുടക്കമാകുന്നത്.
"സ്വാമി ലക്ഷ്മണാനന്ദയുടെ മരണം ഹിന്ദുസമൂഹം വളരെ ഗൗരവമായാണ് കാണുന്നതെന്നും സ്വാഭാവിക പ്രതികരണങ്ങൾ ഉണ്ടാകുമെന്നും" ആയിരുന്നു വി.എച്ച്.പിയുടെ നിലപാട്.
തുടർന്ന് കന്ധമാൽ ജില്ലയിൽ കർഫ്യൂ ഏർപ്പെടുത്തിയെങ്കിലൂം ആക്രമണങ്ങൾ നിർബാധം തുടർന്നു.
ഭാരതീയ ജനതാ പാർട്ടിയുടെ എം.എൽ.എ ആയ മനോജ് പ്രധാന്റെ നേതൃത്വത്തിൽ ക്രിസ്ത്യൻ സമൂഹത്തിനു നേരം ജനക്കൂട്ടം ആക്രമണം അഴിച്ചു വിടുകയായിരുന്നു.
കലാപത്തിൽ നിരവധി ആളുകൾ കൊല്ലപ്പെട്ടു, 80 നടുത്ത്, ക്രിസ്ത്യൻ ആരാധനാലയങ്ങൾ നശിപ്പിച്ചു.
18,500 ക്രൈസ്തവർ അക്രമം ഭയന്ന്, തങ്ങളുടെ വീടുപേക്ഷിച്ച് ദുരിതാശ്വാസ ക്യാമ്പുകളിൽ അഭയം തേടി.
കന്നഡ ഉപഭാഷകൾ ഇംഗ്ലീഷ് വിലാസം https://ml.wikipedia.org/wiki/Kannada_dialects
കന്നഡ ഉപഭാഷകൾ എന്നും വിശാലമായ അർത്ഥത്തിൽ കന്നഡ-ബഡഗ ഭാഷകൾ എന്നും അറിപ്പെടുന്നത് കർണാടകയിലും അതിനു ചുറ്റും ഉള്ള ഭൂപ്രദേശങ്ങളിൽ ആളുകൾ സംസാരിച്ച് വരുന്ന ഭാഷകളൂടെ സമൂഹമാണ്.
കന്നഡ ഉപഭാഷകളും ഭാഷകളും
കുന്ദഗന്നഡ , ഹവിഗന്നഡ , അരെഭാഷെ തുടങ്ങിയ ഇരുപതോളം ഉപഭാഷകൾ കന്നഡയിൽ ഉണ്ട് എന്ന് കരുതുന്നു.
ശിഷ്ട കന്നഡ
കന്നഡയിലെ ഉപഭാഷകൾ പ്രധാനമായി മൂന്ന് വർഗ്ഗങ്ങളിൽ പെടുന്നവയാണ്.
കരാവലി (തീരദേശം) കന്നഡ ഹാലക്കി, ബാർക്കൂർ, ഹവിഗന്നഡ (ഹവ്യക), കുന്ദഗന്നഡ, ബെല്ലാരി, കുമ്ട്ട, തെക്ക് കിഴക്കൻ അരെഭാഷെ, തിപ്ട്ടൂർ, രബക്കവി, നഞ്ജനഗൂഡ് ദക്ഷിണ കർണ്ണാടകയിലെ അരുവു, ബെംഗലൂർ കന്നഡ, സോലിഗ, കുറുമ്പ ബഡഗ
ബഡഗ ഭാഷ കന്നഡയോട് വളരെ അടുത്ത സാമ്യമുള്ള ഒരു ഭാഷയാണ്.
തമിഴ്നാട്ടിലെ നീലഗിരി മലയോരത്തിലെ ബഡഗ ജനവിഭാഗമാണ് ഈ ഭാഷ സംസാരിക്കുനത്.
ബഡഗ ഒരു സ്വതന്ത്ര ദ്രാവിഡ ഭാഷയാണെന്ന് അഭിപ്രായവും നിലവിലുണ്ട്.
അടുത്ത കാലത്ത് സാഹിത്യരംഗത്തും ബഡഗ ഭാഷയ്ക്ക് പ്രാതിനിധ്യം ലഭിച്ചു.
ഒരു പിടി സിനിമകളും ബഡഗ ഭാഷയിൽ ഇറങ്ങിയിട്ടുണ്ട്.
ക്രിസ്ത്വബ്ദം പന്ത്രണ്ടാം നൂറ്റാണ്ടിന് ശേഷമാണ് ബഡഗ കന്നഡയിൽ നിന്നും വേർപ്പെട്ടത് എന്നും കരുതപ്പെടുന്നു.
കന്നഡയിൽ ഴ, റ എന്നീ വർണ്ണങ്ങൾ ലുപ്തമായത് പോലെ ബഡഗയിൽ ലുപ്തമായിട്ടില്ല.
എന്നാൽ പൊതുവെ ള വർണ്ണത്തോടെ വ്യവഹരിക്കപ്പെടുന്ന വാക്കുകളും ബഡഗയിൽ ഴ വർണ്ണത്തോടെ ആണ് വ്യവഹരിക്കപ്പെടുന്നത്.
ഉദാഹരണത്തിന് കന്നഡയിൽ അവളു(അവൾ) എന്നാണെങ്കിൽ ബഡഗയിൽ അവഴു എന്നാണ്.
ഹോലിയ
ഹോലിയ എന്നും ഹോലാർ, ഹോലെ, ഹോലു, ഗോളാരി കന്നഡ എന്നും പല വിധമായി അറിപ്പെടുന്ന ഭാഷ കന്നഡയോട് പ്രകടമായ സാമ്യമുള്ളതാണ്.
മഹാരാഷ്ട്രയും മധ്യപ്രദേശും ഉൾപ്പെടെ ആകെ 500 പേര് ഹോലിയ ഭാഷ സംസാരിക്കുന്ന് എന്ന വിവരം ലഭ്യമായിട്ടുണ്ട്.
ഊരാളി
ഊരാളിയും കന്നഡയോട് പ്രകടമായ സാമ്യമുള്ള എന്നാൽ കന്നഡ വ്യാകരണത്തിൽ നിന്ന് ചില കാര്യങ്ങളിൽ അകന്ന് നിൽക്കുന്ന ഒരു ഭാഷയാണ്.
കേരളത്തിലും തമിഴ്നാട്ടിലുമായി താമസിക്കുന്ന ഊരാളി ആദിവാസി ഗോത്രവർഗ്ഗക്കാർ സംസാരിക്കുന്ന ഭാഷയാണ് ഊരാളി.
കന്നഡ ഭാഷകളെ കുറിച്ചുള്ള വിസ്തൃത പഠനം
കന്നഡ ഭാഷകൾ എന്ന പ്രയോഗം ഒരുപാട് പഴക്കം ചെന്നതാണ്.
ക്രിസ്ത്വബ്ദം ഏഴാം നൂറ്റാണ്ടിൽ രചിക്കപ്പെട്ട കന്നഡയിലെ ആദ്യ ഗദ്യകൃതിയായ കവിരാജ മാർഗ്ഗ ത്തിലും കന്നഡങ്ങള് എന്ന പ്രയോഗം കാണാവുന്നതാണ്.
കന്നഡ ഭാഷകളെ കുറിച്ച് വിസ്തൃത പഠനം നടത്തിയവരുടെ പേരുകൾ ചുവടെ ചേർക്കുന്നു.
സംഗമേശ് സവദത്തിമഠ ശംബാ ജോശി പാട്ടീൽ പുട്ടപ്പ അവലംബങ്ങൾ
ഓഗർ ഇംഗ്ലീഷ് വിലാസം https://ml.wikipedia.org/wiki/Ogre Puss in Boots before the ogre.
One of the platters on the table serves human babies (illustrated by Gustave Doré ).
ഐതിഹ്യങ്ങളിലും കെട്ടുകഥകളിലും അതികാല്പനിക സാഹിത്യത്തിലും പ്രത്യക്ഷപ്പെടുന്ന മനുഷ്യസമാനവും ആജാനുബാഹുവും ഭീകരരൂപിയുമായ ഒരു സാങ്കല്പിക ജീവിയാണ് ഓഗർ (Ogre).
മനുഷ്യരെ തിന്നുന്നവരായാണ് കഥകളിൽ ഇവയെ പൊതുവെ ചിത്രീകരിക്കാറ്.
ദൃഢ ശരീരവും വലിയ തലയും നിറയെ രോമവുമുള്ളവരായാണ് ചിത്രങ്ങളിൽ ഇവരെ കാണുന്നത്.
ഓഗറിന് എപ്പോഴും വിശന്നുകൊണ്ടിരിക്കും.
പുരാതന കാലത്തെ ചിത്രകലയിലും സാഹിത്യത്തിലും തുടങ്ങി ഇന്നത്തെ ചലച്ചിത്രങ്ങളിലും വീഡിയോ ഗെയിമുകളിലും വരെ ഇവയെ വ്യാപകമായി ഉപയോഗിച്ച്വരുന്നു.
വിശ്വാസങ്ങളെക്കുറിച്ചുള്ള ഈ ലേഖനം അപൂർണ്ണമാണ്‌.
ഓങ്കോട്ടിക് മർദ്ദം ഇംഗ്ലീഷ് വിലാസം https://ml.wikipedia.org/wiki/Oncotic_pressure
കൊളോയിഡ് ഓസ്മോട്ടിക് മർദ്ദം എന്നറിയപ്പെടുന്ന ഓങ്കോട്ടിക് മർദ്ദം രക്തപ്ലാസ്മയിലെ മാംസ്യങ്ങൾ രക്തക്കുഴലിനുള്ളിലേയ്ക്ക് അഥവാ രക്തസംവഹന വ്യൂഹത്തിലേയ്ക്ക് ജലം പ്രവേശിക്കുന്നതിന് ചെലുത്തുന്ന ഒരുതരം വൃതിവ്യാപന മർദ്ദമാണ്.
വലിയ പ്രോട്ടീൻ തന്മാത്രകൾ ലോമികാഭിത്തിയീലൂടെ രക്തക്കുഴലുകളിലേയ്ക്ക് പ്രവേശിക്കാനാകാതെ വരുമ്പോൾ അവയുടെ സ്വാധീനത്താൽ ലോമികകളിൽ നിന്ന് രക്തവും ദ്രവവും പുറത്തേയ്ക്കൊഴുകാതെ കെട്ടിക്കിടക്കുന്നു.
മറ്റൊരു തരത്തിൽ രക്തത്തിലേയ്ക്ക് ദ്രാവകം ശക്തിയായി പ്രവേശിപ്പിക്കപ്പെടുന്നു.
രക്തത്തിലെ സ്വാഭാവികമാംസ്യങ്ങളുടെ അഭാവമുണ്ടായാൽ രക്തക്കുഴലുകൾക്കുപുറത്ത് ദ്രവം കെട്ടിക്കിടന്ന് ഈഡിമ എന്ന അവസ്ഥയുണ്ടാക്കുന്നു.
രക്തത്തിൽ 80 ശതമാനത്തിലധികം ഓങ്കോട്ടിക് മർദ്ദം നൽകുന്നത് രക്തപ്ലാസ്മയിലെ ആൽബുമിൻ എന്ന മാംസ്യമാണ്.
സാധാരണ ലോമികയിൽ ഓങ്കോട്ടിക് മർ‌ദ്ദം 28 mm Hg ആണ്.
ഇതിൽ 22 mm Hg യും ആൽബുമിനാണ് നൽകുന്നത്.
ഓങ്കോട്ടിക് മർദ്ദത്തെ Π അഥവാ π എന്ന ചിഹ്നം ഉപയോഗിച്ച് സൂചിപ്പിക്കുന്നു.
ഓങ്കോഫെർട്ടിലിറ്റി ഇംഗ്ലീഷ് വിലാസം https://ml.wikipedia.org/wiki/Oncofertility സംരക്ഷിക്കുന്ന ലായനിയിൽ അണ്ഡാശയ ടിഷ്യു സ്ട്രിപ്പുകൾ സ്ഥാപിക്കുന്നു
അർബുദത്തെ അതിജീവിക്കുന്നവരുടെ ഭാവിയിലേക്കുള്ള പ്രത്യുൽപ്പാദന ഓപ്ഷനുകൾ പര്യവേക്ഷണം ചെയ്യുന്നതിനും വിപുലീകരിക്കുന്നതിനുമായി ഓങ്കോളജിയെയും പ്രത്യുൽപാദന ഗവേഷണത്തെയും ബന്ധിപ്പിക്കുന്ന ഒരു ഉപമേഖലയാണ് ഓങ്കോഫെർട്ടിലിറ്റി .
2006 ൽ ഓങ്കോഫെർട്ടിലിറ്റി കൺസോർഷ്യത്തിൽ തെരേസ കെ വുഡ്‌റഫ് ആണ് ഈ പേര് ഉപയോഗിച്ചത്.
കീമോതെറാപ്പി , റേഡിയേഷൻ , സർജറി തുടങ്ങിയ കാൻസർ ചികിത്സകൾ, പിന്നീട് ജീവിതത്തിൽ കുട്ടികളുണ്ടാകാനുള്ള ഒരു വ്യക്തിയുടെ കഴിവിനെ നശിപ്പിച്ചേക്കാം, അതിനാൽ ഓങ്കോഫെർട്ടിലിറ്റി ഗവേഷണം ഫെർട്ടിലിറ്റി സംരക്ഷണ ഓപ്ഷനുകൾ വർദ്ധിപ്പിക്കുന്നതിൽ ശ്രദ്ധ കേന്ദ്രീകരിക്കുന്നു.
10% കാൻസർ രോഗികളും 40 വയസ്സിന് താഴെയുള്ളവരായതിനാൽ, ഈ പ്രശ്നം യുണൈറ്റഡ് സ്റ്റേറ്റ്സിൽ ഓരോ വർഷവും 135,000-ത്തിലധികം ആളുകളെ ബാധിക്കുന്നു.
കാൻസർ അതിജീവനം വർദ്ധിക്കുന്നതിനനുസരിച്ച്, സ്ത്രീകളിലും പുരുഷന്മാരിലും കുട്ടികളിലും പ്രത്യുൽപാദനശേഷി സംരക്ഷിക്കുന്നത് രോഗികൾക്കും അവരുടെ കുടുംബങ്ങൾക്കും നിർണായകമായ ഒരു വിഷയമായി മാറുന്നു.
കാൻസർ ചികിത്സയ്ക്ക് മുമ്പുള്ള ഫെർട്ടിലിറ്റി സംരക്ഷിക്കാനുള്ള കഴിവ്, പിന്നീടുള്ള ജീവിതത്തിൽ കുടുംബങ്ങൾക്ക് രോഗനിർണ്ണയ സമയത്ത് പ്രത്യാശ നൽകും.
കുടുംബാസൂത്രണം , സങ്കീർണ്ണമായ ഗർഭനിരോധനം, അതിജീവനത്തിലുടനീളം ഹോർമോൺ മാനേജ്മെന്റ്, വാടക ഗർഭധാരണം, ദത്തെടുക്കൽ എന്നിവ പോലുള്ള കാൻസർ ചികിത്സയ്ക്ക് ശേഷമുള്ള പ്രത്യുൽപാദന വഴികളും ഓങ്കോഫെർട്ടിലിറ്റിയിൽ ഉൾക്കൊള്ളുന്നു.
പുരുഷന്മാർക്കുള്ള ഫെർട്ടിലിറ്റി ഓപ്ഷനുകൾ
പുരുഷന്മാർക്കായുള്ള ഫെർട്ടിലിറ്റി സംരക്ഷണ ഉപാധികളിൽ സ്പേം ബാങ്കിംഗ് ഉൾപ്പെടുന്നു, അതിൽ പുരുഷൻ്റെ ബീജ സാമ്പിൾ ശേഖരിച്ച് ശീതീകരിച്ച്, ഭാവിയിലെ ഉപയോഗത്തിനായി സൂക്ഷിക്കുന്നു.
ടെസ്റ്റിക്കുലർ സ്പേം എക്സ്ട്രാക്ഷനിൽ ഒരു ചെറിയ ശസ്ത്രക്രിയയിലൂടെ വൃഷണങ്ങളിൽ നിന്ന് നേരിട്ട് ബീജം വീണ്ടെടുക്കുകയും മരവിപ്പിക്കുകയും ചെയ്യുന്നു.
ടെസ്റ്റികുലാർ ടിഷ്യു ശസ്ത്രക്രിയയിലൂടെ നീക്കം ചെയ്യപ്പെടുകയും മരവിപ്പിക്കുകയും ചെയ്യുന്ന ടെസ്റ്റികുലാർ ടിഷ്യു ബാങ്കിംഗ് പരീക്ഷണാത്മക ഓപ്ഷനുകളിൽ ഉൾപ്പെടുന്നു.
പുരുഷന്മാരിൽ ഫെർട്ടിലിറ്റി സംരക്ഷണത്തിനായി ഈ ടിഷ്യു ഉപയോഗിക്കുന്നതിനുള്ള രീതികൾ ശാസ്ത്രജ്ഞർ വികസിപ്പിക്കുന്നു.
കാൻസർ ചികിത്സയ്ക്ക് മുമ്പ് തങ്ങളുടെ പ്രത്യുൽപാദനശേഷി സംരക്ഷിക്കാത്ത പുരുഷന്മാർക്ക്, അറിയപ്പെടുന്ന അല്ലെങ്കിൽ അജ്ഞാത ദാതാവിൽ നിന്നുള്ള ബീജം ഉപയോഗിച്ച് അസിസ്റ്റഡ് റിപ്രൊഡക്റ്റീവ് ടെക്നോളജികൾ ഉപയോഗിച്ച് പങ്കാളിക്ക് ഗർഭധാരണം നടത്തുകയോ അല്ലെങ്കിൽ ഒരു കുട്ടിയെ നിയമപരമായി ദത്തെടുക്കയോ ചെയ്യാം.
സ്ത്രീകൾക്കുള്ള ഫെർട്ടിലിറ്റി ഓപ്ഷനുകൾ അണ്ഡാശയ ടിഷ്യു സ്ട്രിപ്പുകളുടെ ക്രയോപ്രെസർവിംഗ്
കാൻസറിനുശേഷം സ്ത്രീകൾക്ക് കുട്ടികളുണ്ടാകാനുള്ള ഓപ്ഷനുകൾ സമീപ വർഷങ്ങളിൽ ഗണ്യമായി വർദ്ധിച്ചു.
ഹോർമോൺ ഉത്തേജനം വഴി ഒന്നിലധികം അണ്ഡങ്ങൾ ഉൽപാദിപ്പിച്ച് ബീജസങ്കലനം നടത്തുകയും ഭാവിയിലെ ഉപയോഗത്തിനായി ഫ്രീസുചെയ്യുകയും ചെയ്യുന്ന എംബ്രിയോ ബാങ്കിംഗ് , ഹോർമോൺ ഉത്തേജനം വഴി ഒന്നിലധികം അണ്ഡങ്ങൽ ഉൽപാദിപ്പിച്ച് സൂക്ഷിക്കുന്ന എഗ്ഗ് ബാങ്കിംഗ് എന്നിവയാണ് ചില ഉദാഹരണങ്ങൾ.
ഓവേറിയൻ ട്രാൻസ്പോസിഷൻ (ശസ്ത്രക്രിയയിലൂടെ അണ്ഡാശയത്തെ ശരീരത്തിന്റെ മറ്റൊരു ഭാഗത്തേക്ക് മാറ്റുന്നു), അണ്ഡാശയ സംരക്ഷണം (റേഡിയേഷൻ സ്വീകരിക്കുന്ന സ്ഥലത്ത് നിന്ന് അണ്ഡാശയത്തെ ശാരീരികമായി സംരക്ഷിക്കുന്നു) എന്നിവയാണ് മറ്റ് മാർഗ്ഗങ്ങൾ.
പരീക്ഷണാത്മക സാങ്കേതികതകളിൽ ഒവേറിയൻ ടിഷ്യു ബാങ്കിംഗ് ഉൾപ്പെടുന്നു, അതിൽ ഒരു അണ്ഡാശയം ശസ്ത്രക്രിയയിലൂടെ നീക്കം ചെയ്യുകയും മരവിപ്പിച്ച് വെക്കുകയും പിന്നീട് സ്ത്രീ ഗർഭധാരണത്തിന് തയ്യാറാകുമ്പോൾ തിരികെ വെയ്ക്കുകയും ചെയ്യുന്നു.
കാൻസർ ചികിത്സക്ക് ശേഷം, ഒരു സ്ത്രീക്ക് വാടക ഗർഭധാരണം (ഒരു സ്ത്രീ മറ്റൊരു സ്ത്രീക്കോ ദമ്പതികൾക്കോ വേണ്ടി ഗർഭം ധരിക്കുക) അല്ലെങ്കിൽ ദത്തെടുക്കൽ എന്നിവയും തിരഞ്ഞെടുക്കാം.
ഗർഭകാലത്തെ കാൻസർ രോഗനിർണയത്തിന്റെ അനന്തരഫലങ്ങളും സമീപകാല ഗവേഷണങ്ങൾ അന്വേഷിക്കുന്നു.
കുട്ടികൾക്കുള്ള ഫെർട്ടിലിറ്റി ഓപ്ഷനുകൾ
പ്രായപൂർത്തിയാകാത്ത കുട്ടികൾക്ക് പ്രത്യുൽപാദനക്ഷമത നിലനിർത്താൻ മുതിർന്നവരേക്കാൾ കുറച്ച് ഓപ്ഷനുകൾ മാത്രമേയുള്ളൂ.
പുരുഷന്മാർക്കുള്ള ടെസ്റ്റിക്കുലർ സ്പേം എക്സ്ട്രാക്ഷനും സ്ത്രീകൾക്ക് ഒവേറിയൻ ടിഷ്യു ബാങ്കിംഗും ഇതിൽ ഉൾപ്പെടുന്നു.
സാമ്പത്തികവും ധാർമ്മികവും നിയമപരവുമായ പരിഗണനകൾ
ഫെർട്ടിലിറ്റി സംരക്ഷണ ചെലവുകൾ ചെറുപ്പക്കാരായ രോഗികൾക്ക് താങ്ങാൻ കഴിയാണമെന്നില്ല, അതിനാൽ ഒന്നിലധികം സംഘടനകൾ ഇപ്പോൾ രോഗികൾക്ക് ചെലവ് കുറയ്ക്കുന്നതിനുള്ള മാർഗ്ഗങ്ങൾ നൽകുന്നു.
കൗമാരപ്രായക്കാരായ കുട്ടികൾക്കും അവരുടെ കുടുംബങ്ങൾക്കും വേണ്ടിയുള്ള തീരുമാനമെടുക്കൽ പ്രക്രിയ പോലുള്ള ഓങ്കോഫെർട്ടിലിറ്റിയിലെ ധാർമ്മിക പ്രശ്നങ്ങളും ഗവേഷണം അന്വേഷിക്കുന്നു.
അവലംബം ↑ ↑ ↑ ↑ ↑ ↑
ഓഗൂസ്ത് റോഡൻ ഇംഗ്ലീഷ് വിലാസം https://ml.wikipedia.org/wiki/Auguste_Rodin
ഒരു ഫ്രഞ്ച് ശിൽപ്പിയായിരുന്നു ഓഗൂസ്ത് റോഡൻ (12 നവംബർ 1840 – 17 നവംബർ 1917).
ശിൽപ്പങ്ങളെ അലങ്കാരവസ്തുക്കളായി മാത്രം കണ്ടിരുന്ന ശൈലി തിരസ്ക്കരിച്ചതിനാൽ റോഡൻ ആദ്യകാലത്ത് ഏറെ വിമർശിക്കപ്പെട്ടിരുന്നു.
ലോകത്തിലെ തന്നെ ഏറ്റവും പ്രശസ്തമായ ശിൽപ്പങ്ങളിലൊന്നായ ' ചിന്തകൻ '( The Thinker ദ തിങ്കെർ) ഇദ്ദേഹത്തിന്റെ സൃഷ്ടിയാണ്.
പാരിസിലെ ഒരു ഇടത്തരം കുടുംബത്തിൽ 1840ലായിരുന്നു റോഡന്റെ ജനനം.
ജീൻ ബാപ്സ്റ്റിറ്റ് റോഡൻ-മേരി ഷെഫെർ ദമ്പതികളുടെ രണ്ടാമത്തെ പുത്രനായിരുന്നു ഓഗൂസ്ത് റോഡൻ.
തന്റെ 10-ആമത്തെ വയസിൽ കുഞ്ഞുറോദൻ ചിത്രരചന ആരംഭിച്ചു.
14-മുതൽ 17 വയസ്സുവരെയുള്ള കാലയളവിൽ പെറ്റിറ്റ്എ ഇകോൾ(Petite École) എന്ന കലാവിദ്യാലയത്തിൽ ചെന്ന് ശിഷ്യണം ആരംഭിച്ചു.
ചിത്രരചനയായിരുന്നു റോഡന്റെ പ്രധാന വിഷയം.
ഈവിദ്യാലയത്തിൽ വെച്ചാണ് ജൂലിയസ് ഡല്ലൗവിനേയും അൽഫോൺസ് ലെഗ്രോസിനെയും റോഡൻ ആദ്യമായ് കണ്ടുമുട്ടുന്നത്.
റോഡന്റെ ശില്പങ്ങൾ "ദ തിങ്കെർ", പാരീസിലെ മ്യൂസീ റോഡനിൽ നിന്ന് "പിയേർ ദെ വിസാ, ന്യൂഡ്", പാസഡേനയിലെ നോർട്ടൺ സൈമൺ മ്യൂസിയത്തിൽ നിന്ന് "മോണ്യുമെന്റ് റ്റു ബാൽസാക് " (കാസ്റ്റ്), നോർട്ടൺ സൈമൺ മ്യൂസിയത്തിൽ നിന്ന് "ബർഷേർസ് ഓഫ് കാലേ" (കാസ്റ്റ്), നോർട്ടൺ സൈമൺ മ്യൂസിയത്തിൽ നിന്ന് "ദ തിങ്കെർ" (കാസ്റ്റ്), നോർട്ടൺ സൈമൺ മ്യൂസിയത്തിൽ നിന്ന്